Olanda și Germania, sub cod roșu de vreme severă: Coloane de tiruri blocate în nămeți.
Furtuna de zăpadă a provocat haos în transporturi în Germania. Avioanele nu au mai decolat pe aeroporturile Leipzig și Dortmund. Coloane de tiruri de peste 1 km s-au format pe autostrăzile A4 și A7 din Germania. Țările de Jos și-au închis toate centrele de vaccinare din cauza zăpezii.
Disciplinată și greu de clintit în situații dificile, Germania a început să tremure în dimineața asta. Din cauza furtunii de zăpadă, avioanele au fost oprite pe aeroport la Dortmund, dar și la Leipzig, orașul din care a 8-a tranşă de vaccinuri Pfizer trebuia să vină în România.Pe autorstrăzile A4 și A7 s-au format coloane uriașe din cauza tirurilor blocate de nămeți. Nici măcar trenurile nu au mai plecat din Berlin, Frankfurt sau Hamburg.Mașinile nu au avut nicio șansă, așa că mulți nemți au apelat la schiuri.Alții s-au simțit ca în vacanță și s-au dat cu placa prin oraș. În Olanda, luni ar fi trebuit să fie ziua în care sute de mii de copii reveneau la școală.Zăpada i-a ținut tot în casă. Toate centrele de vaccinare din țară au fost închise, iar aeroportul din Eindhoven a fost închis.